CSOPORTFOGLALKOZÁS: VIDEO SZÖVEGE

*Sára Brown álnév.*

**SÁRA NAPLÓJA**

Hogyan tudott egy igazgató elcsábítani egy jó keresztény lányt?

*Március 15.*

Kedves Jézus!

Nagyon köszönöm Neked, hogy segítettél abban, hogy ebbe a kis keresztény iskolába mehessek. – Elgondolom, hogy mindig visszajöhettem ide minden évben, amióta első osztályos voltam. Tudom, hogy nagyon rázós lehetett anyunak megkérni Aput, hogy itt maradhassak, mert ő nem jár templomba és nem akart erre pénzt költeni. Azt gondolom, nagyon komolyan beszéltek erről többször, mert Apu mindig mérges lett és még azon is elgondolkozott, hogy elhagy minket. De Te, Jézus, megváltoztattad a szívét. Egyszer megígérte és utána nem mondott mást, csak írta a csekkeket és még segített is a suliban párszor. Anyu azt mondja, hogy Te azért áldottad meg az üzleti életében is, mert belement abba, hogy idejárjak. Olyan büszke vagyok rá!

Ma pont jó példa arra, hogy miért jó, hogy idejárok. Mert bár mindig szerettelek Istenem, még többet tanulok arról, milyen kereszténynek lenni. Mr. M. azt mondta, le is írhatjuk az imáinkat, ha akarjuk. Remélem Te is jó ötletnek tartod ezt, mert szerintem ez segít a gondolataimnak is, hogy ne kalandozzanak el ima alatt, ahogy szokott, mikor csak a fejemben beszélek Hozzád.

Szeretlek:

Sára

Utóirat: Szerintem Ronnie-nak tetszem, nem? Olyan édi!

*Április 23.*

Kedves Jézus!

Minden tanár olyan rendes! Mr. és Mrs. D. ketten tanítják az alsóbb éveseket és Mrs. C. tanítja a háztartási ismereteket. Engem zongorázni is tanít, és mindig megnevettet. Mr. M. az igazgató, de a legtöbb tantárgyat is ő tanítja az én évfolyamomon. A többit pedig a felesége. Mr. M. néha viccel azzal, hogy a lábujjamra lép, vagy meglegyint a pingpong ütőjével, amikor 4-est játszunk. De csak gyengéden, és csak azért, mert ő így köszön viccesen. Azt mondta ma nekem, hogy szerinte nagyon jó tanár lennék, és talán egy nap még mi ketten kollegák lehetünk ebben az iskolában. Hát nem csodás lenne?

Tegnap iskolai-piknik volt és a szüleim készítették az ételt. Mindenkinek ízlett! Annyira örülök, hogy apu ilyen jól kijön Mr. M-mel, az igazgatóval és más tanárokkal is. Talán ők mind jó bizonysággal szolgálnak majd apunak és egy napon majd ő is jön velünk templomba!

Kérlek, Jézus! Segíts a Biblia-teszten holnap, hogy jól sikerüljön. A sok kisprófétát olyan nehéz megjegyezni.

Szeretlek:

Sára

*Május 10.*

Kedves Jézus!

Amikor még nagyon kicsi voltam, kértelek, hogy lakj a szívemben. Nagyon sokszor segítettél rajtam, amikor féltem, vagy nem tudtam mitévő legyek. Most megint szükségem van a segítségedre, mert azt hiszem kezdek belezúgni Mr. M-be. Hogy is érezhetném másképp, amikor úgy néz rám, ahogy? Valahogy úgy, ahogy Ronnie szokott, csak még mélyebben... nem tudom. De állandóan rá gondolok. Olyan helyes! Ő is azt mondta, van „valami különös” köztünk, és ez sokat jelent nekem, és igazán jó pingpong csapatot alkotunk mi ketten a szünetekben.

Kérlek Kedves Jézus, segíts, hogy ne gondoljak annyit rá!

Szeretlek:

Sára

*Június 3.*

Kedves Jézus!

KÉPZELD EL, mi történt! Ja, persze neked nem kell kitalálni, mert Te tudsz mindent, de olyan izgatott vagyok!! Mr. M. azt mondta ma anyunak, hogy sokkal érettebb vagyok, mint a többi diák, és nagyon jó vagyok gépírásban is és a szervezésben, és azt kérdezte anyutól, hogy felvehet-e engem segédtitkárának, hogy segítsek neki az irodában minden hétfőn, suli után. Anyu azt mondta, persze, hogy segíthetek, de nem kell fizetést adnia – csak simán önkéntes leszek, a suli költségvetését megkímélve. Mondtam már, hogy mennyire izgatott vagyok??? Annyira megtisztelő! És a szüleim is igazán büszkék lehetnek rám! Remélem mindent meg tudok tenni, amit kér, és tuti, hogy addigra kiszeretek belőle. Csak gondolj bele, milyen jól fog mutatni az önéletrajzomon... hogy az igazgató titkára voltam! Kérlek segíts Jézus, hogy jól végezzem a munkát majd!

Szeretlek:

Sára

*Szeptember 20.*

Kedves Napló,

Neked írok most inkább, mint Jézusnak, amiatt, ami épp Mr. M. és köztem történik. Majdnem sikerült már kiszeretnem belőle, mert egész nyáron távol volt, de írt nekem egy nagyon kedves levelet és utána megint csak rá gondoltam. Most az új suliév elkezdődött, és azt mondta nagyon jól végzem a titkárnői munkát. Csak az a „valami különös”, ami kettőnk között van, aggaszt.

Amikor a fénymásoló szobában voltam, bejött és bezárta maga mögött az ajtót. Közeljött hozzám, megfogta a derekamat hátulról és hosszan megölelt. Mr. M. megölelt… engem! Korábban már ölelt meg olyan kis üdvözlés-öleléssel, de ez most egy teljesen hosszú ölelés volt. És miután hátulról megölelt, megfordított és elölről is megölelt. Nem tudom elmondani, milyen csodás érzés futott végig rajtam. Annyira elvörösödtem, de ekkor ő azt mondta, hogy imádnivaló vagyok, mikor elpirulok, és ellenálhatatlan is. Hogy tudna ellenállni nekem – mondta – ebben a kék ruhában, ami még jobban kiemeli a szemem színét? Aztán elment, de nekem nagyon nehéz volt megnyugodnom, hogy vissza tudjak menni az osztályba. Remegtem és úgy éreztem egész nap tiszta vörös vagyok, rá se tudtam nézni órán, mert attól féltem a többiek kitalálják mi történt.

Azóta, úgy tűnik, mindennap valami ilyesmi történik közöttünk. Nagyon okos abban, hogy alkalmat találjon rá, hogy megöleljen, vagy csak annyit mondjon: „szeretlek”. Csókolózni is elkezdtünk, hosszan, csodálatos csókokkal, pont úgy, mint a mozikban. OLYAN BŰNTUDATOM van néha, ezért is írok neked, kedves Naplóm, és nem Jézusnak, de ugyanakkor olyan bámulatos érzés!

Anyu azt mondja, mostanában láthatóan boldog vagyok – mintha szerelmes lennék! Persze én tagadom. Ronnie-nak még mindig tetszem, és a múltkor a kiránduláson meg is fogta a kezem. Próbáltam kedves lenni vele, de miért kéne nekem egy FIÚ, ha egyszer már van FÉRFI az életemben?

Majd később írok – KI TUDJA mi történik még!

Sára

*Október 25.*

Kedves Napló!

Amikor Mr. M. ír nekem, úgy kezdi „MID”, ami azt jelenti, „My Impossible Dream” (Az Én Hihetetlen Álmom) a régi ének után, amit a kórusnak tanított. Kezdőbetűket használ, mint pl. „LYT”, ami azt jelenti, „Love, You Tiger”. Hát nem édes?

Tovább maradtunk benn, mint szoktunk suli után, és nagyon jól éreztük magunkat az irodában a heverőn, ölelkezve és csókolózva és beszélgettünk is. Szeretem, mikor a hajammal játszik! Szóval eléggé sokat ölelkeztünk, amikor hirtelen eltolt magától. „Megvolt a műtétem” – mondta – „de a vágyamat nem szüntette meg!” Nagyon mérges lett, és otthagyott. Fogalmam sem volt, mit értett ezalatt. Azt gondoltam, hamarosan visszajön, de elment egész a fiú WC-ig ott is maradt egy ideig. Aztán mikor visszajött, nem akart már csókolózni tovább. Nem értem, össze vagyok kavarodva. Nem mertem semmit kérdezni – próbáltam úgy viselkedni, mintha tudnám miről beszélt, hogy felnőttebbnek tűnjek.

Szerinted ír erről valamit az enciklopédia?

Sára

*November 3.*

Kedves Napló!

Ma Mr. M. egy új helyre vitt ölelkezni. Anyu és pár barátja a suliban voltak, elrendezni a használt ruha vásárt a tornateremben, így még óvatosabbnak kellett lennünk, mint máskor. Bevitt a takarítószeres raktárba, ahol volt egy kis lépcső és a lépcső tetején egy még kisebb helyiség. A vegyszerek szaga igen erős volt, és sötét volt az egész hely, de tuti privát volt. Azt mondta, az új ruhám miatt olyan erős szeretetet érez irántam, hogy alig bírta kivárni az alkalmat. Ezúttal sokkal jobban a ruhám alá nyúlt, mint szokott, és a sötétben, lefektetett. Nem tudtam biztosan mi történik, és fájt is. Aztán azt mondta, köszönöm, de nem kellett volna, mert persze örömmel tettem boldoggá. Később azt mondta, aggódott értem egész délután, és tudni akarta, jól vagyok-e, mire én azt mondtam, persze, hogy jól vagyok, de nem szóltam neki a vérről.

Ő szeretkezésnek hívta, és azóta „szeretkezik” velem legalább egyszer egy héten, általában hétfőnként, amikor tovább maradok dolgozni. Már nem fáj – inkább csodás! Egyszer Mr. D. pont keresett minket, és majdnem lebuktunk a tornaterem színpadja mögötti helyen. Hallottam, hogy kissé mogorván azt mondja: „Merre van Sára?” Nagyon IJESZTŐ volt! A színpad függönye mögé bújtam el, aztán kiszaladtam a hátsó ajtón és körbesétáltam az épületet, mielőtt visszamentem, hogy úgy tűnjön, egész végig máshol voltam. Később Mr. M. azt mondta, ha bármikor lebukunk, akkor őt börtönbe zárják. Így aztán azon gondolkoztam, hogy ne kapjanak el, és hogy mit csinálok majd, ha kiderül mégis, hogyan védem majd akkor meg a börtöntől.

Sára

*Január 11.*

Kedves Napló!

Néha mikor Mr. M. egyedül akar lenni velem, dolgozatot írat az osztállyal és aztán azt mondja, „Sára, légyszíves gyere az irodámba, van valami munka számodra”. Mivel én vagyok a titkárnője, senki sem gyanakszik semmire, és el tudunk menni a biológia szertárba, vagy máshova szeretkezni. Olyan okos! És tudom, hogy biztosan szeret, mert különben nem kockáztatna mindent értem.

Lesz egy iskolai program, ahol a szülői munkaközösség vezetője, azt akarja, hogy Mr. M. énekeljen egy szerelmes dalt. Ő azt mondta, azt akarja, ha én kísérném zongorán, és hogy majd elhozza nekem a kottát, hogy tudjak gyakorolni. De végül a felesége azt mondta, hogy ő akarja kísérni, úgyhogy szerintem így lesz. De én arra gondoltam az lett volna fair velem szemben, ha én játszottam volna, mivel én vagyok az, akit szeret, és legalább egy nyilvános pillanatunk lett volna. A felesége ugyan jobb zongorista, de én is nagyon keményen gyakoroltam volna. Na mindegy, legalább a szívem mélyén tudom, hogy ha ő is zongorázik, Mr. M. nekem fog énekelni.

Tudom, hogyha kiderülnénk, sok bajt hozna ránk, de legalább néhányan sokkal többre értékelnének, ha tudnák, milyen csodálatos ember szeret engem.

Sára

*Február 4.*

Oh, Kedves Jézus!

Mr. M. nagyon komolyan beszélt velem mielőtt eljöttem a suliból ma. Korábban elengedte az osztályt, és az irodájába hívott. Elmondta, hogy szeret és ha tudta volna, mi lesz közöttünk, akkor várt volna, hogy össze tudjunk házasodni, és elvegyen feleségül. De ma péntek van. A templomban különleges feladata lesz a hétvégén és nagyon bűntudata van, amiatt, hogy hűtlen volt a feleségéhez. Egyszóval szakít velem. Azt hiszem még imádkozott is velem. De az egész nagyon homályos.

Oh, Uram, a szívem összetört! Tudom, hogy nem kellene, de mégis! Annyira fognak hiányozni a különleges alkalmaink! Legalább látom majd naponta a suliban, de ez már nem lesz ugyanaz. Mégis, tudom, hogy be kell fejezzük, tudom, hogy nem helyes. Ő nagyon mérges. Kérlek, Uram nyugtasd meg őt, és segíts neki veled is rendezni magát, és add, hogy szeresse újra a feleségét, és add, hogy jó apuka legyen.

Sok időt töltöttem a hétvégén a szobámban, csendesen sírtam, és anyu érezte, valami nincs rendben. Csak annyit mondtam neki, hogy nem érzem jól magam. Az a jó dolog az egészben, kedves Jézus, hogy újra imádkozok. Már hiányoztál!

Szeretlek:

Sára

*Február 9.*

Kedves Napló!

Mr. M. pár sorral anyu és mögöttem ült a templomban, és azt mondta, ahogy a nap fénye besütött az ablakon, a hajamat beragyogta és olyan csodálatos volt, hogy újra várta a hétfőt, hogy velem legyen. Úgy jöttem suliba, hogy felkészültem már arra, hogy megleszünk, de erre azt mondta, nem bír ellenállni nekem. Őszintén, kissé csalódott voltam, mert bár szívtépő volt a hétvége, volt egy kis békém a szakításunkkal, de a suliév a végéhez ért, és utána már úgyse leszünk együtt…

Még többet beszéltünk arról, hogy lebukhatunk. Azt mondta, ha valaki rájön, akkor az apám lelövi őt. Soha nem gondoltam, hogy bárkinek is beszélek kettőnkről, de most így biztos, hogy nem fogok, mert nem akarom, hogy Mr. M-et megöljék, és nem akarom, hogy apu börtönbe kerüljön, gyilkosságért.

Mindezt miattam.

Nem akartam ennyi bajt okozni. Segítenem kell Mr. M-nek, hogy óvatosabbak legyünk. Majd újra a régi módon hordom a hajam, és nem veszem többé fel a kék ruhámat.

Sára

*Március 25.*

Kedves Napló!

Ez a hét egy kissé rázós volt. Mr. M. motorral eljött hozzánk, és apuval való látogatása után, felajánlotta, hogy elvinne motorozni. A szüleim nem mondtak semmit, úgyhogy elmentem vele. Csodálatosan éreztük magunkat a hegyekben fenn, a házunk felett! Később otthon apu kissé elkapott, hogy csak úgy elmentem egy nős férfival. Azt mondta, nem nézett ki jól. Nos, annak örültem, hogy Mr.M-nek nem mondtak semmit – az szörnyű lett volna!

Aztán rajtakaptam anyut a pénztárcámmal a kezében, ami nyitva volt. Írtam egy szerelmes verset Mr. M-nek és az pont abban volt, talán meg is találta, mert nagyon mérgesen nézett. De semmit nem mondott. Fuh!

Nem akarom bántani a szüleimet. Fontosak nekem, és nagyon csalódottak lennének, ha tudnák, mi történt... és nem akarok apunak tanúskodni. Sokkal óvatosabbnak kell lennem.

Sára

*Április 15.*

Kedves Napló!

Tudom, hogy semmi jogom panaszkodni, de akkor is UTÁLOM amikor Mr. M. turbékol a feleségével. Mindenki azt gondolja, olyan édesek együtt, és milyen szeretnivalóak. Nos, nekem pont hányingerem van ettől. Hogy viselkedhet így vele, amikor BELÉM szerelmes???

Mondtam neki, hogy te, tudom, hogy ő a feleséged, és talán szerelmeskedik is vele néha, de muszáj így viselkedned vele előttem? Azt hittem, nagyon kiakad majd, hogy így beszéltem, de úgy látszott megértette és aztán egy kicsit jobb volt.

Hogyan bízzak bármiben is amit látok, amikor tudom, hogy legalább egy része milyen KÉPMUTATÁS???

Sára

*Május 27.*

Kedves Napló!

Annyira szeretem Mr. M-et! Bárcsak hozzá mehetnék feleségül! Nem vagyok még elég idős, hogy férjhez menjek egy ideig. De talán mire eljön az idő, Mrs. M. lehet rákos lesz vagy valami, és akkor ő és én együtt lehetünk. A gyerekei imádnak engem, úgyhogy azzal nem lesz gond. Nem tudok senki mást elképzelni, hogy szeressek, vagy hozzámenjek. Egyáltalán helyes lenne máshoz feleségül mennem? Tudom, hogy ő a feleségéhez van kötve egy életre, de mivel szerelmeskedek vele, én is HOZZÁ vagyok kötve egy életre? Zavaros nekem.

Ráadásul szerintem a szeretőmet a keresztnevén kéne szólítanom, de nem merem. Túl furcsa lenne. Ő egy felnőtt, egy tanár, egy igazgató, a főnököm, és a templomban egy vezető ember. Nem, nem lenne helyes, ha a keresztnevén szólítanám. Talán majd egy nap. Talán egy nap tényleg tanárnő leszek, és ő alkalmaz engem, és akkor együtt dolgozhatunk, ahogy mondta korábban és aztán majd tényleg a keresztnevén szólíthatom.

Kedves Napló! bárcsak tudnál beszélni! Nagyon kellene valaki, akivel beszélhetek.

Sára

*Több évvel később*

Kedves Mennyei Atyám!

Itt vagyok a főiskolán, első évem, és ma VÉGRE volt alkalmam beszélni valakivel. Nagyon sok bajom volt az angol dolgozatommal, és a professzor elküldött az iskolai tanácsadóhoz. Annyira el akartam mondani neki mindent Mr. M-ről. Szerintem megértett volna, de a hűségem még mindig túl erős volt, és a szégyenérzetem túl friss és nagy, így nem tudtam elmondani.

Az a helyzet, hogy Mr. M. a campuson volt két hete, hogy tanárokat toborozzon. Ez így megy ...pont mikor végre előre haladok az életemmel, rámír, vagy felhív vagy eljön, meglátogatni. Elköltözött a városunkból, és arra biztatott randizzak más fiúkkal, de hogyan tudnék bárkivel is randizni, amikor még mindig tartjuk néha a kapcsolatot? És ha annyira szeret, mint amennyire mondja, hogyan kérhet arra, hogy randizzak? Ez egyszerűen fura!

Azt mondja, hogy bár szeretőként szakítanunk kellett, a barátságunk túl különleges ahhoz, hogy feladjuk, és hogy az ő élete gazdagabb és jobb, ha része vagyok. „Nem élhetek veled, de nélküled nem tudok élni” – mondja. JÓ érzés, hogy ennyire szeretve érzem magam! Jó volt újra látnom őt! Soha senki nem értett és hitt bennem, mint ő. De bár minden szándékunk ellenére minden látogatásnál viselkedni akartunk, mindig azt mondta, „csak még egyszer”, és természetesen én engedtem ....bár „felnőtt” vagyok már, de a képességem arra, hogy NEM-et mondjak neki, ugyanaz, mint a kezdetekben. Később mindig felhív, hogy sajnálja, amit tudom, helyesen tesz, de őszintén szólva UTÁLOM hallani. Fog valaha valaki úgy szeretni engem, hogy nem kér érte bocsánatot? Próbáltam a keresztnevén hívni ... egyszer...

Örülök, hogy folytatta a tanítást, és hogy igazgató, de tudom, hogy küzdött a munkahelyén, és tudom, az én hibám, mert Te, Uram nem tudtad megáldani őt azután, ami történt kettőnk között. Köszönöm, hogy legalább senki sem jött rá a kapcsolatunkra, és nem veszítette el a munkáját és feleségét emiatt. Talán majd egyszer tovább tud lépni, és az nekem is segíteni fog a továbblépésben.

Nagyon nehezen lépek más emberekkel mélyebb kapcsolatba. A nagy titkom mindig akadályt képez. Ki értené meg? De ha nem tudják, senki nem ismer meg igazán.

Oh, Úr Jézus, annyira hálás vagyok, hogy keresztény egyetemre járhatok. Keresztény oktatást akarok, és keresztény férjet egy otthonnal, ahol Téged tisztelünk, de az a fiú, akit keresek nem fog engem akarni. Nem vagyok már szűz. Afférom volt egy házas emberrel. Ki fogja ezt elfogadni?

Múlt héten, a barátomnak, Heather-nek volt a lánybúcsúztatója a szálláson. Nagyon szép fehérneműt kapott, és a lányok mind kuncogtak, mert arról beszéltek, milyen lesz az első szex, és milyen a szüzességet elveszíteni az esküvő éjszakáján. Csak ültem és a takarítószeres raktárra gondoltam... Amikor elveszíted a szüzességedet, vajon nem virágoknak kellene lennie a szobában, talán gyertyák sora a szobában, selyemmel borított székek, aranykarika az ujjadon, és a hajadban még konfetti? Nem tudta volna kicsit különlegesebbé tenni az első alkalmat?

Uram, olyan szép életet adtál nekem, és olyan sokat tettél értem, kérlek bocsáss meg nekem, hogy még mindig lehangolt vagyok néha, és zavart, és gyakran szégyellem magam. Arra az Igére támaszkodom, ami azt mondja (Jer 29:11): Te tudod a terveidet az életemre, hogy jövőt és reményt adsz. Bár a bűneim skarlátpirosak, de Te megígérted, hogy hófehérré teszed. Kérlek, moss meg, hogy megtisztuljak! Kérlek, gyógyíts meg és egy nap Uram… Kérlek, add, hogy változást tudjak hozni a világban.

Szeretlek: Sára